Ékonomi Viétnam

Ékonomi Viétnam inggih punika ékonomi pasar sosialis nglimbak campuhan. Punika inggih punika ekonomi sané pinih ageng ka-33 ring jagaté manut produk doméstik bruto nominal (PDB) lan ekonomi sané pinih ageng ka-26 ring jagaté manut paritas wasa tumbas (PPP). Negara puniki madué pangupa manengah éndép sané pabea uripnyane éndép. Viétnam inggih punika anggota APEC, ASEAN miwah Organisasi Paadolan Jagat.

Daweg patengahan warsa 1980-an, saking aab réformasi Đổi Mới, Viétnam sampun ngamargiang pauwahan saking ékonomi sané karencanayang mapusat nuju ékonomi campuhan. Sadurungnyané, Viétnam Kelod ngandelang wantuan Amérika Serikat, nanging Viétnam Kalér miwah Viétnam sané masikian malih ngandelang wantuan komunis ngantos Pabiuran Uni Soviét. 

Ékonomi ngawigunayang arahan miwah indikator parencanaan saking rencana lima warsa, antuk dukungan saking ékonomi mabasis pasar sané mabuka. Saking masa punika, ékonomi sampun ngamolihang panglimbak sané gelis. Ring abad ka-21, Vietnam wénten ring masa sané sampun kaintegrasi ring ékonomi global. Akéh pisan utsaha Viétnam sané marupa utsaha alit lan manengah (UMKM). Viétnam sampun dados pangékspor patanian sané kasub lan dados tetujon sané menarik majeng ring invéstasi asing ring Asia Kelod Kangin.

 Pustaka